NER รายได้พุ่ง หนุนกำไรไตรมาส 3 โต 22% มาที่ 148 ลบ.
NER รายได้พุ่ง หนุนกำไรไตรมาส 3 โต 22% มาที่ 148 ลบ. จากปีก่อนกำไร 121 ลบ. ขณะที่งวด 9 เดือน กำไรเพิ่มขึ้น 44% มาที่ 415 ลบ. จากปีก่อนกำไร 288 ลบ.
13 พ.ย. 2562

บริษัท นอร์ทอีส รับเบอร์ จำกัด (มหาชน) หรือ NER รายงานผลการดำเนินงานไตรมาส 3/62 สิ้นสุดวันที่ 30 ก.ย.62 (รวมบริษัทย่อย) ดังนี้

โดยผลการดำเนินงานในไตรมาสดังกล่าว มีกำไรเพิ่มขึ้น เนื่องจาก มียอดขายสินค้ารวม 9,398.57 ล้านบาท เพิ่มขึ้น 2,833.72 ล้านบาท หรือ 43.17% แบ่งเป็นรายได้จากการขายในประเทศ 6,043.20 ล้านบาท หรือ 64.30% ของยอดขายรวม เพิ่มขึ้น 2,087.97 ล้านบาท หรือ 52.79% รายได้จากการขายต่างประเทศ 3,355.37 ล้านบาท หรือ 35.70% ของยอดขายรวม เพิ่มขึ้น 745.75 ล้านบาท หรือ 28.58% โดยรายได้จากการขายในประเทศเพิ่มขึ้น เนื่องจากปริมาณคำสั่งซื้อในประเทศเพิ่มขึ้นจากการย้ายฐานการผลิตของลูกค้าจีนและลูกค้าต่างประเทศตามสัญญา Long Term ที่เพิ่มขึ้นจากปี 2561 จากลูกค้ารายใหม่ที่ประเทศสิงคโปร์จำนวน 9 ราย เป็นสำคัญ อีกทั้งการเพิ่มกำลังการผลิตในส่วนของผลิตภัณฑ์ยางผสมอัดแท่ง (RSS-CPR) ซึ่งเริ่มมียอดขายในเดือนก.ค.2562